ОПРЕДЕЛЕНИЕ № 2 от 02 декември 2013 г.

П   Р   О   Т   О   К   О   Л
София, 28 ноември 2013 г.
        Общото събрание на колегиите във Върховния административен съд, в съдебно заседание на 28 ноември 2013 г., разгледа тълкувателно дело № 7/2013 г., образувано по искане на председателя на Върховния административен съд за приемане на тълкувателно решение по следните въпроси: 

      1.Може ли НЗОК да налага санкции на аптеки? 
               2.  Какъв е редът за налагане на санкции на собствениците аптека за нарушения на договори, сключени между тях и здравната каса за отпускане на лекарствени продукти, медицински изделия или диетични храни за специални медицински цели, заплащани напълно или частично от НЗОК? 
ПРЕДСЕДАТЕЛ: РУМЯНА МОНОВА – зам.-председател и ръководител на Първа колегия във ВАС 
        СЕКРЕТАР: НИНА СПАСОВА – административен секретар във ВАС 

РУМЯНА МОНОВА: Колеги, след направената проверка се установи, че от 82 съдии по списък на заседанието присъстват 70 съдии. Налице е необходимият кворум за провеждане на заседанието на Общото събрание на колегиите във ВАС. 
        По делото е постъпило искане от председателя на ВАС, с което оттегля искането си до Общото събрание на колегиите на Върховния административен съд по тълкувателно дело № 7/2013 г. и моли производството по делото да бъде прекратено. Запознати сте със съображенията за оттегляне на искането, тъй като са изпратени на всички в писмен вид по електронната поща.   
Предлагам да гласуваме искането на председателя на ВАС за прекратяване на производството по делото. Който е съгласен с така направеното искане – моля да гласува. 
Искането за прекратяване на производството по делото след проведено явно гласуване бе прието единодушно, поради което Общото събрание на колегиите на Върховния административен съд 

                            О  П  Р  Е  Д  Е  Л  И  : 

ПРЕКРАТЯВА производството по тълкувателно дело № 7/2013 г. по описа на ОСК на ВАС, образувано по искане на председателя на Върховния административен съд за приемане на тълкувателно решение по поставените в същото въпроси. 

                                             ПРЕДСЕДАТЕЛ: 

                                                     СЕКРЕТАР: 

